עולם הילדות פעמים רבות מצטייר בעיני המבוגרים כעולם קסום וחסר דאגות. אבל המציאות מראה כי שנים אלו הן תקופה רצופת שינויים, מעברים והתמודדויות. כמו המבוגרים, גם ילדים מרגישים לעיתים שקשה להם. לפניכם מידע נוסף על בעיות רגשיות אצל ילדים ועל טיפול רגשי לילדים.
חלק מהילדים עשויים לבטא בצורה מילולית תחושות וקשיים, בעוד אחרים מאותתים על מצוקותיהם הרגשיות באופן עקיף, באמצעות התנהגויות שונות. לעיתים מדובר בקושי מתמשך עמו מתמודד הילד ולעיתים, אירוע חריג או פתאומי שהתרחש בחיי הילד, במשפחתו או בסביבתו, מקשה עליו להתמודד עם דרישות המציאות וחיי היום יום.
אילו סימנים יכולים להעיד על בעיות רגשיות אצל ילדים?
בעיות בשינה – קושי להירדם, קושי להתעורר בבוקר, יקיצות מרובות במהלך הלילה, קשיים בהליכה לישון, סירוב לישון לבד, סיוטי לילה ופחדים.
קושי קיצוני בהיפרדות מההורה; היצמדות מוגזמת להורה או לחפצים מסוימים וקושי להיפרד מהם (לקריאה על קושי בפרידה בבוקר בגן לחצו כאן) .
ילדים לעיתים קרובות מבטאים קשיים באמצעות התנהגויות שונות בחיי היום יום ובתוך מערכות יחסים, ולא באופן מילולי.
ילדים בגילאים שונים מבטאים את הקשיים שלהם בצורה שונה ולכל ילד יש את הדרך שלו לאותת לסביבתו הקרובה על הקשיים שלו.
חלק מהילדים עלולים לסבול מפחדים וחרדות בעוצמה גבוהה, אחרים יתפרצו או יגיבו באלימות, יהיו ילדים שיסבלו מקשיים חברתיים וכדומה.
בטיפול רגשי לילדים הסובלים מבעיות רגשיות, נעשה בדרך כלל שימוש באמצעים השלכתיים המאפשרים לילד לבטא את עולמו הפנימי גם ללא מילים.
המשחק משמש עבורי ככלי טיפולי ליצירת קשר בצורה טבעית ונעימה עם הילד.
במהלך המשחק, יכולים לצוץ מגוון של רגשות כמו כעס, פחד, אשמה וקנאה, וכולם חיוניים להיכרות שלי עם הילד, על מנת שאפגוש אותו כפי שהוא.
המשחק מאפשר הבעה רגשית באווירה נעימה שיש בה ביטוי לקשר וגם, לא פחות חשוב, הנאה.
רוב הילדים אוהבים מאוד לשחק ועבורם זו דרך התקשורת הטבעית ביותר.
המשחק יכול להיות מלווה ביצירתיות, הומור, ודימיון וכל אלה הופכים את הפגישות לחוויה מעצימה ומחזקת.
קראו מידע נוסף על מקומו ומשמעותו של המשחק בהתפתחותם של הילדים כאן- טיפול במשחק.
הטיפול מהווה מקום מכיל ומוגן, סביבה בטוחה בה יוכל הילד להביע את עצמו ואת רגשותיו וחולשותיו, כמו גם את ההצלחות ורגעי השמחה.
על פי הגישה הדינמית בה אני עובדת, המשחק חושף דינמיקה רגשית של הילד ועולמו ומכאן נגזרת היכולת להכיר אותו ולסייע לו.
הטיפול מתקיים לרוב אחת לשבוע, במשך כ-45 דקות, באופן קבוע, מדי שבוע.
לפניכם הרחבה ומענה לשאלות נפוצות של הורים בנושא של טיפול רגשי לילדים ועל הדרכת הורים.